gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en es gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Diversa Technologies, Infonet e Compostela Monumental, gañadoras dos premios PEL 2022 da Deputación da Coruña
emprego 27 de Xullo de 2022
Formoso destaca que os galardóns recoñecen "o talento e a innovación das empresas e das persoas que hai detrás delas, que contribúen a facer unha Galicia mellor"
O proxecto cultural ferrolán AcercArte; Equipos Lagos, que traballa para 26 países desde o polígono de Bergondo e a Asociación de Empresarios de Agrela da Coruña, gañadores dos tres accésit
O presidente lembrou que o Plan de Emprego Local (PEL) partiu dunha idea ambiciosa: converter a Deputación no maior axente activo de promoción de emprego da provincia.
Destaca que "o PEL permitiu a 4.500 persoas incorporarse ao mercado laboral e a máis de 3.000 emprendedoras e emprendedores da provincia facer realidade as súas ideas de negocio"
A Deputación da Coruña celebrou esta tarde no Teatro Jofre de Ferrol a gala da V edición dos premios PEL, uns galardóns cos que a institución provincial recoñece cada ano as mellores empresas, asociacións e clúster empresariais da provincia e aposta polo desenvolvemento económico. Os premios recaeron nas compostelás Diversa Technologies, INFONET e a asociación de empresarios Compostela Monumental e recoñeceuse con accésits o proxecto cultural AcercArte de Ferrol, a empresa Equipos Lagos, con sede no polígono de Bergondo, e a asociación de empresarios Agrela da Coruña.
O presidente da Deputación, Valentín González Formoso, presidiu o acto de entrega dos galardóns e asegurou que estes premios recoñecen o talento e a innovación das peme e persoas autónomas da provincia. Todas elas, dixo, "co seu esforzo e labor diario contribúen á reactivación económica que tanto necesitamos nun escenario económico adverso, crean emprego e permiten que A Coruña siga a ser o motor económico de Galicia".
O acto estivo conducido pola presentadora Paula Vázquez e contou coa asistencia do vicepresidente, Xosé Regueira, o deputado responsable da área de Emprego e alcalde de Culleredo, José Ramón Riobóo, o alcalde de Ferrol, Ángel Mato e o presidente do xurado e da Confederación de Empresarios da Coruña (CEC), Antonio Fontenla, así como numerosos representantes do mundo empresarial e asociativo da provincia da Coruña.
O alcalde Ángel Mato agradeceu que a Deputación seleccionara este ano a Ferrol como sede da quinta edición da gala de entrega do premios PEL e destacou "o compromiso do goberno provincial co emprego, especialmente nos últimos anos, cando foi máis necesario, un apoio que presta tamén aos programas de axudas a autónomos e pequenas empresas impulsadas desde o Concello de Ferrol", apuntou.
A provincia da Coruña, líder en proxectos empresariais de éxito
O presidente da Deputación da Coruña, Valentín González Formoso, destacou a calidade das 62 candidaturas que este ano concorreron ao certame nas diferentes categorías, facendo fincapé en que son "unha excelente mostra do enorme potencial que ten a provincia para continuar innovando, apostando polo talento da nosa xente e liderando a creación de proxectos empresariais de éxito".
"Hoxe premiamos as empresas, pero sobre todo premiamos o talento e o esforzo das persoas que hai detrás delas; afirmou o presidente, que lembrou que o Plan de Emprego Local (PEL) que dá nome a estes galardóns partiu tamén dunha idea ambiciosa: converter a Deputación, que apenas desenvolvía actividade no eido do emprego, no maior axente activo de promoción de emprego da provincia.
"O PEL permitiu que 4.500 persoas se incorporasen ao mercado laboral e a máis de 3.000 emprendedoras e emprendedores da provincia facer realidade as súas ideas de negocio", apuntou Formoso, que considerou necesario que as administracións sigan implicándose a fondo en plans coma o PEL, "que suman os esforzos dos sectores público e privado para dar solución ao principal problema deste país: o desemprego".
60.000 euros en premios para as gañadoras
As empresas e entidades gañadoras de cada categoría recibiron un premio en metálico por importe de 20.000 euros.
Diversa Technologies S.L. recibiu o premio na categoría de mellor iniciativa empresarial nova. Esta spin-off biotecnolóxica compostelá nacida no Instituto de Investigación Sanitaria de Santiago (IDIS) é prestadora dun servizo innovador no transporte das moléculas. Un equipo de 14 persoas dirixido por María de la Fuente soubo aproveitar o talento formado en Galicia para desenvolver unha tecnoloxía pioneira no mundo no eido da bioloxía molecular e a nanomedicina, que está a xerar importantes avances terapéuticos e abrindo novas esperanzas e vías de investigación en campos como a oncoloxía, as enfermidades metabólicas ou as autoinmunes. O equipo de traballo que conforma a empresa está liderado por mulleres farmacéuticas e biotecnólogas de referencia no seu sector.
Pola súa banda, Informática e Networking Compostela S.L.U. (INFONET), resultou galardoada na categoría de mellor iniciativa empresarial consolidada, é unha empresa compostelá de servizos e solucións tecnolóxicas, especializada en cloud computing, consultoría IT e sistemas. Ademais cabe destacar que é a primeira provedora de nube dixital privada 100% galega e que conta cunha política de RSC arraigada. Infonet converteu en realidade o soño de estudante do fundador da empresa, Rafa Villaverde, de apostar polo talento local para crear solucións tecnolóxicas de vangarda desde Galicia.
Na terceira categoría, a Asociación de Comerciantes, Empresarios e Profesionais Compostela Monumental recibiu o premio a mellor asociación empresarial, polo seu labor dinamizador do comercio local, o turismo e o patrimonio da zona centro de Santiago ao longo de 30 anos, pola infinidade de proxectos levados a cabo, así como por todos os logros e fitos acadados tanto a nivel nacional como internacional.
As segundas clasificadas recibiron 15.000 euros en accésits
Como novidade, nesta quinta edición as bases reguladoras dos Premios PEL estableceron a posibilidade de que o xurado concedese accésits aos segundos clasificados de cada categoría por importe de 5.000 euros cada un.
O xurado, debido ao alto nivel das candidaturas presentadas, decidiu outorgar accésits en todas as categorías, concretamente ás seguintes entidades:
A ferrolá Eva Cayetana Somolinos Olmo co seu proxecto cultural e empresarial AcercArte recibiu o accésit na primeira categoría por tratarse dunha idea empresarial innovadora na que se combina arte, música e pintura fusionadas coas novas tecnoloxías, ofrecendo unha experiencia sensorial diferente á sociedade.
Pola súa banda, a empresa familiar Equipos Lagos S.A., integrada por un amplo equipo de máis de 170 profesionais con presenza en 26 países que desde o polígono de Bergondo exporta solucións de pintura e tratamento de superficies para o sector aeronáutico, do automóbil, do ferrocarril, das enerxías renovables e da industria en xeral, recibiu o accésit na categoría de empresa consolidada)
Na categoría de mellor asociación empresarial o accésit recaeu na Asociación de Empresarios de Agrela, o parque empresarial máis antigo de Galicia, pola súa traxectoria, pola súa envergadura (acolle a máis de 555 empresas) polo impacto na súa área de actuación e a posta en valor do polígono que lle dá nome.
Neste acto tamén tiveron cabida recoñecementos para os xornalistas e medios de comunicación que contribúen a difundir o potencial económico de Galicia e das súas empresas. Este ano foron galardoados Julián Rodríguez, director de Economía Digital Galicia e Gonzalo Cortizo, director de El Diario.es Galicia e adxunto ao director de El Diario.es.
Durante o evento, ademais de proxectarse vídeos de todos os proxectos empresariais que recibiron recoñecemento e todas as persoas asistentes tiveron ocasión de desfrutar da música en directo da banda Black Bigstage e do humor do monologuista e guionista de La Resistencia, o ferrolán Danny Boy-Rivera.
Premio Provincial á Mellor Iniciativa Empresarial
Liña 4 Financiamento Europeo
A Deputación destina 2 millóns de euros en axudas a 878 persoas autónomas
O PEL da Deputación financia a contratación de sete traballadores no Concello…
Ames dá os primeiros pasos para a posta en marcha do novo centro coworking "A…
1.011 Peme e autónomos da provincia da Coruña optan ás axudas do PEL 2020 da…
en toda a web
Pode que atopes interesante algún destes contidos:
Visítanos en   Chámanos ao 981 080 509, escríbenos a  pel@dacoruna.gal , realiza unha consulta (formulario) ou solicita unha cita presencial X
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web